《偶作》
宋代·顾禧

日暮悲笳起，孤衾入梦寒。
沙飞桐鹊隐，草蔓石鲸残。
龙战知何极，乌栖转未安。
幽燕多老将，壮气满桑乾。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。